Source: https://odpad.sk/samosprava/vzdelavanie/
Timestamp: 2019-11-17 04:18:09+00:00
Document Index: 4449425

Matched Legal Cases: ['§ 7', '§ 10', '§ 10', '§ 69', '§ 80', '§ 81', '§ 10', '§ 14', '§ 81', '§ 82', '§ 81', '§ 28', '§ 27', '§ 10', '§ 81', '§ 81', '§ 81']

Online vzdelávanie | Otázky a odpovede | Odpad .sk Online vzdelávanie | Otázky a odpovede | Odpad .sk
Vyznáte sa v novom zákone č. 79/2015 o odpadoch? Otestujte svoje vedomosti.
Program predchádzania vzniku odpadu je strategickým dokumentom Ministerstvo životného prostredia a podlieha posudzovaniu. Aktuálne platí Program predchádzania vzniku odpadu Slovenskej republiky na:
a) roky 2014 – 2018
b) roky 2016- 2018
c) roky 2015-2019
d) roky 2016-2020
Zákon č. 79/2015 Z.z. o Programe predchádzania vzniku odpadu pojednáva v § 7 . Viac o aktuálne platnom programe sa dozviete na stránke Ministerstva životného prostredia SR.
Obec je povinná vypracúvať program obce ak:
a) Jej ročná produkcia komunálnych odpadov vrátane drobných stavebných odpadov presahuje 350 ton
b) Jej počet obyvateľov prevyšuje 1000
c) Jej ročná produkcia komunálnych odpadov vrátane drobných stavebných odpadov presahuje 350 ton alebo jej počet obyvateľov prevyšuje 1000
d) Jej počet obyvateľov prevyšuje 1000 a zároveň ročná produkcia komunálnych odpadov vrátane drobných stavebných odpadov presahuje 350 ton
Okolnosti vypracovávania Programu odpadového hospodárstva obce nový zákon č. 79/2015 Z.z. popisuje v § 10.
Do koľkých mesiacov od vydania programu kraja príslušnému orgánu štátnej správy odpadového hospodárstva je obec povinná predložiť vypracovaný program obce na posúdenie súladu s ustanoveniami tohto zákona a so záväznou časťou programu príslušného kraja?
a) do piatich mesiacov
b) do štyroch mesiacov
c) do troch mesiacov
d) do dvoch mesiacov
Okolnosti vypracovávania Programu odpadového hospodárstva obce nový zákon 79/2015 Z.z. popisuje v § 10.
a) sú považované za komunálny odpad
b) nie sú považované za komunálny odpad
Základné ustanovenia nakladania s pneumatikami a odpadovými pneumatikami zákon č. 79/2015 Z.z. uvádza v § 69.
Na zbernom dvore môžu fyzické osoby odovzdávať drobný stavebný odpad
a) do 1 t/osobu/ročne
b) do 1 m3/osobu/ročne ak vznikli na území obce
c) v akomkoľvek množstve
S novým zákonom sa mení definícia drobného stavebného odpadu. V zmysle nového zákona o odpadoch sa drobným stavebným odpadom rozumie odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady. Podrobne sa okrem iného o drobnom stavebnom odpade uvádza v § 80 a § 81 zákona č. 79/2015 Z.z.
Zabezpečiť zavedenie a vykonávanie triedeného zberu komunálnych odpadov pre papier, plasty, kovy a sklo najmenej v rozsahu vyplývajúcom z požiadaviek ustanovených na triedený zber komunálnych odpadov:
a) je obec povinná
b) je povinná iba, ak má viac než 1000 obyvateľov
Povinnosti obcí v oblasti triedenia komunálneho odpadu sú okrem § 10 ods. 1 a § 14 ods. 1 uvedené aj v § 81 zákona č. 79/2015 Z.z.
Obec môže pre nakladanie s odpadmi z obalov a odpadov z neobalových výrobkov zbieraných spolu s odpadmi z obalov
a) uzavrieť zmluvu len s jednou organizáciou zodpovednosti výrobcov
b) uzavrieť zmluvy s neobmedzeným množstvom organizácií zodpovednosti výrobcov súčasne
Odovzdanie oddelene zbieranej zložky komunálneho odpadu na zbernom dvore ktorý sa nenachádza na území obce, v ktorej je osoba poplatníkom
a) musí byť bezplatné
b) môže byť odplatné
c) musí byť odplatné
Podmienkam prevádzkovania zberného dvora sa zákon č. 79/2015 Z.z. venuje v § 82.
Povinnosť zaviesť a zabezpečovať vykonávanie triedeného zberu komunálneho odpadu pre biologicky rozložiteľný kuchynský odpad sa nevzťahuje na obec, ktorá okrem iného:
a) preukáže, že najmenej 50% obyvateľov obce kompostuje vlastný odpad
b) preukáže, že najmenej 45% obyvateľov obce kompostuje vlastný odpad
c) preukáže, že najmenej 60% obyvateľov obce kompostuje vlastný odpad
Nakladaniu s komunálnymi odpadmi, drobnými stavebnými odpadmi a bioodpadom sa zákon č. 79/2015 Z.z. venuje v § 81.
Zabezpečiť triedený zber zložiek komunálnych odpadov z vyhradených prúdov odpadov a tiež zabezpečiť ich financovanie sú povinné:
b) organizácie zodpovednosti výrobcov
Oblasť organizácií zodpovednosti výrobcov a zabezpečovania plnenia vyhradených povinností zákon 79/2015 Z.z. definuje v § 28.
Ako prebieha finančná podpora obcí po zrušení Recyklačného fondu?
Nový zákon zmenil systém financovania nakladania s komunálnym odpadom. Triedený zber (papier, sklo, plasty a kovové obaly) financujú výrobcovia. To sa premietlo aj do hospodárenia obcí.
Financovanie triedeného zberu vyhradených výrobkov v obciach po zrušení Recyklačného fondu prebieha formou rozšírenej zodpovednosti výrobcov (RZV).
Rozšírená zodpovednosť výrobcu znamená povinnosť výrobcu vyhradeného výrobku postarať sa o svoj výrobok počas celého životného cyklu, teda aj o odpad, ktorý z výrobku vznikne.
Pre financovanie triedeného zberu v obciach je tiež veľmi dôležitý § 27 ods. 5, ktorý výrobcovi vyhradeného výrobku ukladá povinnosť znášať všetky finančné náklady spojené so zberom, prepravou, prípravou na opätovné použitie, zhodnotením, recykláciou, spracovaním a zneškodnením oddelene vyzbieranej zložky komunálneho odpadu patriacej do vyhradeného prúdu odpadu. Zabezpečuje to pomocou Organizácie zodpovednosti výrobcov (OZV)
OZV, ktorá chce vykonávať na území obce svoju činnosť, musí mať s touto obcou uzatvorenú zmluvu.
Je každá obec povinná vypracovať program odpadového hospodárstva obce?
Povinnosť vypracovať POH obce (§ 10) sa vzťahuje len na obec, ktorej ročná produkcia komunálneho odpadu vrátane drobných stavebných odpadov je viac ako 350 t alebo počet obyvateľov je viac ako 1 000.
Do akeho termínu je potrebné vypracovať program odpadového hospodárstva obce?
Obec musí predložiť Program odpadového hospodárstva obce do 4 mesiacov od vydania Programu odpadového hospodárstva kraja príslušnému orgánu štátnej správy odpadového hospodárstva.
Obdobie platnosti Programu odpadového hospodárstva obce je zhodné s obdobím platnosti POH kraja, teda spravidla 10 rokov.
Kto má zaplatiť za zakúpenie a správu zberných nádob?
Náklady na zbernú nádobu na zmesový komunálny odpad znáša občan cez miestny poplatok za komunálny odpad a drobné stavebné odpady alebo obec ustanoví vo VZN iný spôsob ich úhrady (§ 81 ods. 3)
Náklady na zabezpečenie zberných nádob na triedený zber zložiek komunálneho odpadu, na ktoré sa vzťahuje rozšírená
zodpovednosť výrobcov znáša výrobca vyhradeného výrobku, príslušná Organizácia zodpovednosti výrobcov alebo tretia osoba (§ 81 ods. 4)
Náklady na zabezpečenie zberných nádob na triedený zber zložiek komunálneho odpadu, ktoré sú mimo rozšírenej
zodpovednosti výrobcov znáša obec a môže ich zahrnúť do miestneho poplatku za komunálny odpad a drobné stavebné odpady (§ 81 ods. 5)